מילה שלה

מילה שלה (באנגלית: She Said) הוא סרט קולנוע אמריקאי משנת 2022 בבימויה של מריה שרדר, עם קארי מאליגן וזואי קאזאן בתפקידים הראשיים.

התסריט מבוסס על הספר "She Said" של העיתונאיות ג'ודי קנטור ומייגן טוהיי משנת 2019 שחשפו את פרשת ההטרדות והתקיפות המינייות של הארווי ויינסטין בעל חברת ההפקות מירמקס. עבודת התחקיר שלהן בפרשה זאת זיכתה אותן בפרס פוליצר לתחקיר עיתונאי.

קארי מאליגן הייתה מועמדת לפרס גלובוס הזהב לשחקנית המשנה הטובה ביותר - סרט קולנוע ולפרס באפט"א לשחקנית הטובה ביותר בתפקיד משנה.

רבקה לנקביץ' הייתה מועמדת לפרס באפט"א לתסריט המעובד הטוב ביותר.

בסרט נשמעים קולות מדובבים של דונלד טראמפ והארווי ויינסטין.

==תקציר העלילה==
ג'ודי קנטור (זואי קאזאן) היא עיתונאית יהודיה צעירה בניו יורק טיימס שמתחילה לחקור את ההטרדות והתקיפות המיניות של הארווי ויינסטין בעל חברת ההפקדות מירמקס של שחקניות צעירות שעבדו תחת מרותו.

היא מקבלת שיחת טלפון מהשחקנית רוז מק'גוון שבה היא מספרת שווינסטין אנס אותה כשהייתה בת 23. ג'ודי משוחחת גם עם השחקניות אשלי ג'אד וגווינת' פלטרו שמספרות לה על מעשים דומים של וויינסטין נגדן אך מבקשות לא לפרסם זאת.

לג'ודי מצטרפת עמיתתה העיתונאית הצעירה מייגן טוהיי (קארי מאליגן) ובעזרה של מנהלת הדסק רבקה קורבט (פטרישה קלארקסון) והעיתונאי הוותיק דין בקט (אנדרה בראואר) הן פותחות בתחקיר עיתונאי מקיף.

התחקיר נתקל בקשיים היות שחלק מהשחקניות שהתלוננו קבלו פיצויים בתנאי שיחתמו על חוזי סודיות. הן מסרבות לדבר ובכמה מקומות טורקות את הדלת. עורך הדין של וויינסטין נפגש אתן אך מסרב לגלות פרטים על החוזים האלה.

ג'ודי טסה ללונדון ופוגשת בשלוש שחקניות שמוכנות להעיד נגד ווינסטין - זלדה פרקינס (סמנטה מורטון), לורה מאדוק (ג'ניפר אילי) ורוונה צ'יו (אנג'לה יאו). היא נפגשת בחשאי עם ארווין רייטר (זאק גרנייה) שעבד כרואה חשבון במירמקס והוא מעביר לה מסמך על חוזי הפיצויים שנחתמו במירמקס עם המתלוננות.

ווינסטין משוחח עם הצוות ומכחיש הכל. הוא מקבל 48 שעות להגיב אך אינו מגיב.

ב-5 באוקטובר 2017 מתפרסם המסמך ומעורר מהומה. תוך זמן קצר נוספות 82 תלונות חדשות של נשים נגד וויינסטין. הוא נעצר ונשפט ל-23 שנות מאסר. בעקבות זאת נחקקים במדינות רבות חוקים נגד הטרה מינית ומוקמת תנועת Me Too.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קארי מאליגן
|מייגן טוהיי
|עיתונאית
|-
|זואי קאזאן
|ג'ודי קנטור
|עיתונאית
|-
|פטרישה קלארקסון
|רבקה קורבט
|עיתונאית
|-
|אנדרה בראואר
|דין בקט
|עיתונאי
|-
|ג'ניפר אילי
|לורה מאדוק
|נציג משרד החוץ
|-
|סמנתה מורטון
|זלדה פרקינס
|שחקנית מתלוננת
|-
|אשלי ג'אד
|בתפקיד עצמה
|שחקנית מתלוננת
|-
|זאק גרנייה
|אירווין רייטר
|רואה חשבון
|-
|רוז מק'גוון
|בתפקיד עצמה
|קול בלבד
|-
|רוז מק'גוון
|שחקנית מתלוננת
|בקול מדובב
|-
|גווינת' פלטרו
|בתפקיד עצמה
|קול בלבד
|-
|אנג'לה יאו
|רוונה צ'יו
|שחקנית מתלוננת
|-
|טום פלפרי
|ג'ים רוטמן
|בעלה של מייגן
|}

==קישורים חיצוניים==
* 

*[https://www.uphe.com/movies/she-said האתר של מילה שלה]
*[https://www.youtube.com/watch?v=H02MOOXpnj4 קדימון למילה שלה], באתר יוטיוב
*[https://www.youtube.com/watch?v=Dyp3j59XaL0 עדותה של זלדה פרקינס], באתר יוטייוב
*[https://www.youtube.com/watch?v=TnHOFvLoILQ עדותה של לורה], באתר יוטיוב
*[https://www.youtube.com/watch?v=Wj4HTBuK87o ויינסטין משוחח בטלפון עם הצוות], באתר יוטיוב
*[https://www.youtube.com/watch?v=Vqyc-7Hj8bw אשלי ג'וד מסכימה להעיד], באתר יוטיוב
*[https://www.youtube.com/watch?v=jeLAzVGhJjY עדותה של אשלי ווד], באתר יוטיוב
*[https://www.youtube.com/watch?v=EAXLdfodRpg סצנת הסיום - פרסום המאמר], באתר יוטיוב

קטגוריה:סרטי 2022
קטגוריה:סרטים אמריקאיים
קטגוריה:סרטים באנגלית
קטגוריה:סרטי אולפני יוניברסל
קטגוריה:עיתונות בקולנוע
קטגוריה:עבירות מין בקולנוע
קטגוריה:סרטי דרמה אמריקאיים
קטגוריה:סרטים מבוססי ספרים
קטגוריה:סרטים המבוססים על סיפור אמיתי